ચાઈનીઝ ખીચડી જેવી ‘નાનુ કી જાનુ’ ત્રણ વર્ષ પહેલાંની તમિળ ફિલ્મ ‘પિસાસુ’ની રિમેક છે. ઈન્ટરેસ્ટિંગ વાત એ છે કે તમિળના ડિરેક્ટર મિસ્કિને ક્રાઈમ-પનિશમેન્ટ-પસ્તાવાની થીમ પર કરોડરજ્જુ હલબલાવી મૂકે એવી હોરર ફિલ્મ બનાવેલી. પરંતુ હિન્દીના ડિરેક્ટર ફરાઝ હૈદરને લાગ્યું હશે કે અહીંયા કોઈને ક્રાઈમ કર્યા પછી પસ્તાવા જેવું કંઈ થતું નથી એટલે એવી થીમ પર તો કોમેડી જ બને ને? બસ, એમણે મૂળ સ્ટોરીની ઈવેન્ટ્સ યથાતથ રાખીને આજુ બાજુ કોમેડી જેવો દેખાતો મસાલો ભભરાવી દીધો. નતીજા? ‘નાનુ કી જાનુ’!